जबलपुर. गोहलपुर थाना अंतर्गत जागृति नगर में चाकूबाजी में घायल युवक शुभम नामदेव की मेडिकल कॉलेज में इलाज के दौरान मौत हो गई। पुलिस ने हत्या का प्रकरण दर्ज कर आरोपियों की तलाश शुरू कर दी है। पोस्टमार्टम के बाद पुलिस ने शव को परिजनों के सुपुर्द कर दिया।
- पुलिस ने बताया कि जागृति नगर निवासी 21 वर्षीय शुभम नामदेव का एक माह पहले शरद पासी के साथ बाइक टकराने को लेकर विवाद हुआ था। तभी से शरद और शुभम के बीच रंजिश चल रही थी।
- 3 मार्च की शाम 7.20 बजे शुभम पार्टी से वापस घर लौट रहा था। तभी शरद पासी और रोहित ठाकुर ने मिलकर शुभम पर ताबड़तोड़ चाकू से वार किए।
- शुभम के पीठ, कंधे, हाथ और कमर में चाकू के हमले से गंभीर चोट आई। गंभीर रूप से घायल शुभम को मेडिकल कॉलेज में भर्ती कराया गया।
- पुलिस ने धारा 307 का प्रकरण दर्ज कर आरोपियों की तलाश शुरू कर दी। इलाज के दौरान शनिवार देर रात शुभम की मौत हो गई। पुलिस ने इसके बाद धारा बढ़ाकर 302 कर दी है।
पुलिस ने दी दबिश, नहीं मिले आरोपी
शुभम की मौत की खबर मिलते ही पुलिस ने शरद पासी और रोहित ठाकुर की तलाश में कई जगह दबिश दी, लेकिन आरोपी नहीं मिले। पुलिस का कहना है कि आरोपियों की सरगर्मी से तलाश की जा रही है। जल्द ही आरोपियों को गिरफ्तार कर लिया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva